
de Valer Marian 


Prin analogie juridică, raportat la prevederile articolului 12 
din Legea nr.303/2004 privind statutul judecătorilor și 
procurorilor, conform cărora pentru admiterea în 
magistratură trebuie îndeplinită și condiţia bunei reputaţii, 
mai mulți judecători constituţionali au probleme serioase de 
reputaţie, cu care pot fi șantajaţi îndeosebi de șefii unor 
servicii secrete și de comandantul suprem al acestora, 
președintele Klaus lohannis, dar și de reprezentanţi ai unor 
partide politice de conivenţă cu aceștia. 


Un președinte turnător și o magistrată păpușată, la discreţia 
statului paralel 


Astfel, cu privire la președintele CCR, Marian Enache, există 
dovezi că a fost informator al Securităţii în timpul regimului 
comunist. Dintr-o notă de constatare emisă de CNSAS , cu nr. 
S/Dl/1/585 din 23.03.2009, rezultă că SRI a comunicat că 
Marian Enache figurează cu dosar FR (fond rețea) 7259/Vaslui, 
dar dosarul nu s-a păstrat în arhivă. Potrivit unor generali în 
rezervă, care au activat în serviciul românesc de spionaj, 
Enache a colaborat și cu SIE în perioada în care a fost 
ambasador al României în Republica Moldova (1993-1996), 
unde a fost filmat în ipostaze compromiţătoare cu un băiat 
minor de către un serviciu secret de la Chișinău. Serviciul 
moldovean era, în perioada respectivă, puternic penetrat de 
un serviciu de spionaj al Federaţiei Ruse, fapt care a creat 
vulnerabilități de securitate naţională pentru România. 


Simina Tănăsescu este nepoata generalului Alexandru „Bebe” 
Tănăsescu, care a ocupat funcţii importante în DIE ulterior SIE, 
culminând cu cea de prim-adjunct al directorului SIE în 
perioada 1997-1999. Unchiul Bebe a activat pe spaţiul SUA 
înainte de 1990, iar ulterior a avut tangenţă cu Franţa, fiind 
acuzat că ar fi predat, din proprie iniţiativă, serviciilor franceze 
de spionaj și de contraspionaj celebrul dosar Charles Hernu, 
ministru al Apărării în cursul primului mandat al președintelui 
socialist Francois Mitterrand (1981-1988). Securitatea română 
a obținut de la Hernu informaţii importante din interiorul 
NATO, după ce acesta a fost racolat în anii 60 în reţeaua 
celebrului spion Mihai Caraman, avansat ulterior până la 
gradul de general în DIE și devenit primul șef al SIE după 
Revoluţia din decembrie 1989. 


Cu ajutorul unchiului său și al unui cunoscut profesor din 
facultate, cu care a fost în relații foarte apropiate (datorită 
cărora a fost acuzată de gerontofilie de soţia bătrânului 
amorez, care s-a îmbolnăvit de inimă rea și a decedat în plină 
stradă, căzând ca secerată în urma unui infarct), domnișoara 
Simina a obţinut un masterat și un doctorat în drept public la 
o universitate de mâna a doua din Franţa (AIX Marseille III). 


Din CV-ul său reiese că a fost decorată cu cele mai înalte 
distincţii franceze, Meritul Naţional pentru Merit (2011) și 
Legiunea de Onoare (2018), care se acordă pentru servicii 
deosebite aduse statului francez. Nu știm încă pentru ce 
servicii, dar bănuim. Cert este că a fost mai decorată decât 
fostul procuror general al României și șef al DNA, Laura 
Codruța Kovesi, și decât fostul șef operativ al SRI, generalul 
Florian Coldea, care au primit doar Legiunea de Onoare. 


Un judecător impostor, plagiator și colaborator al binomului 
SRI-DNA 


Dimitrie Bogdan Licu a avut probleme și cu licenţa și cu BAC- 
ul ca și Marcel Ciolacu. La examenul de bacalaureat a obţinut 
doar media 7 (mai puţin decât Ciolacu, care s-a lăudat că a 
obținut 7,03, medie imposibilă sub aspect matematic, 
algoritmic), remarcându-se cu nota 5 la limba și literatura 
română. A urmat o facultate particulară de drept din cadrul 
Universităţii Spiru Haret, care nu era acreditată în perioada 
declarată (1991-1995) și este cunoscută drept o fabrică de 
diplome. A obţinut cu greu și cu pile licenţa în drept la o 
facultate din Cluj Napoca, performând cu nota 5 la Drept 
Penal și cu nota 6 la Drept Civil. Noroc că a fost miluit cu o 
notă de 10 la Dreptul Muncii. Cu toate acestea, s-a pricopsit 
repede cu un masterat la Colegiul SRI și un doctorat la 
Academia SRI, avându-l coordonator pe profesorul universitar 
semianalfabet Gabriel Oprea. Ulterior, presa a descoperit că 
doctoratul său era un plagiat ordinar, motiv pentru care a 
renunţat la titlul de doctor. 


Cert este că, după obţinerea doctoratului, a avut o ascensiune 
profesională ultrarapidă până la funcţiile de prim-adjunct al 
procurorului general al Parchetului de pe lângă Înalta Curte de 
Casaţie și Justiţie (PICCJ), Tiberiu Niţu (2013-2016), adjunct al 
procurorului general Augustin Lazăr (2016-2019), procuror 
general interimar (2019) și iar prim-adjunct al procurorului 
general Gabriela Scutea (2020-2022). În prima funcţie a fost 


numit de președintele Traian Băsescu, la propunerea primului- 
ministru Victor Ponta (în perioada în care acesta a deţinut 
interimar și portofoliul de ministru al Justiţiei), iar în celelalte 
trei funcţii a fost numit de președintele Klaus lohannis. În 
2020, lohannis l-a numit prim-adjunct al procurorului general 
al României cu toate că a primit aviz negativ din partea 
Consiliului Superior al Magistraturii (CSM). Cheia succesului 
său a fost relaționarea apropiată cu generalul Gabriel Oprea 
(fost ministru al Apărării, ministru al Administraţiei și Internelor 
și vicepremier cu probleme de securitate naţională) și cu 
generalul Florian Coldea (fost prim-adjunct al directorului SRI). 


Procurorul Bogdan Licu fost considerat omul SRI în Parchetul 
General, precum a fost catalogat judecătorul lonuţ Matei la 
Înalta Curte de Casaţie și Justiţie (ICCJ), la care acesta a fost 
promovat până în funcţia de vicepreședinte. După ce fosta 
președintă a ÎCCJ, Livia Stanciu, a fost numită judecător la 
Curtea Constituţională (2016), iar Laura Codruța Kovesi a fost 
demisă din funcţia de procuror șef al DNA (iulie 2018), Matei 
și Licu au devenit principalii pioni sau agenţi ai binomului SRI- 
DNA , respectiv ai statului paralel, la Parchetul General și la 
Înalta Curte. Licu a ajuns la Curtea Constituţională în 2022 la 
impulsul SRI și cu concursul noului lider al PSD, Marcel 
Ciolacu, fost doctorand la Academia SRI, devenit în 2021 
președinte al Camerei Deputaţilor. 


A fost desemnat judecător la CCR de către Camera 
Deputaţilor, la propunerea și cu susţinerea PSD. A fost 
desemnat și ocupă această funcţie cu toate că nu a îndeplinit 
una din condiţiile esenţiale și obligatorii, respectiv nu a depus 
diploma de licenţă în drept în dosarul său de candidat. Până în 
prezent nu a găsit și nu prezentat această diplomă, ca și 
confratele jurist Marcel Ciolacu, care a minţit poporul cu 
televizorul că va arăta copii de pe diplomele sale de 
bacalaureat și de licenţă. 

România are cea mai mare inflaţie 
din UE: Trăim pe datorie, iar 
guvernul cheltuie prea mult 

România deţine tristul record al celei mai mari inflaţii din UE, 
iar cauza principală este evidentă: politica guvernamentală 
bazată pe împrumuturi nesustenabile și cheltuieli excesive. 
În timp ce alte ţări implementează măsuri responsabile 
pentru a-și stabiliza economiile, guvernul de la București 

cetăţeni. 


„Inflaţia nu este doar un indicator economic, ci o povară reală 
pentru fiecare român. Din cauza cheltuielilor nesăbuite ale 
guvernului, puterea de cumpărare scade, iar preţurile cresc 
într-un ritm alarmant. Aceasta este factura incompetenţei,” 
spun analiștii economici. 


Situaţia devine cu atât mai gravă cu cât măsurile pentru 
reducerea deficitului sunt ineficiente sau inexistente. În loc să 
taie cheltuielile inutile și să sprijine producţia internă, 
guvernanţii continuă să pompeze bani în proiecte inutile și în 
buzunarele clientelei politice. 


Românii plătesc acum preţul unor decizii greșite luate de 
guvernele PSD-PNL. Dacă direcţia nu se schimbă, inflaţia va 
continua să lovească familiile și afacerile, accentuând 
inegalităţile și sărăcia. 

